section_heading: Međunarodne organizacije
paragraph_text: Ženeva je sjedište mnogim međunarodnim organizacijama, uključujući Ured Ujedinjenih naroda u Ženevi i nekoliko drugih organizacija Ujedinjenih naroda, kao što su Svjetska zdravstvena organizacija (WHO), Međunarodna organizacija rada, Visoki komesarijat UN-a za izbjeglice, Visoki komesarijat UN-a za ljudska prava, Međunarodna telekomunikacijska unija, Svjetska organizacija meteorologa i Svjetska trgovinska organizacija (WTO). Ženeva je također sjedište Europskog vijeća za nuklearna istraživanja (CERN), Međunarodne organizacije za standardizaciju (ISO), Svjetskog saveza crkava, World Wide Web Virtual Libraryja, Svjetskog ekonomskog foruma, Međunarodnog odbora Crvenog križa i Međunarodne udruge za AIDS. U Ženevi je i sjedište Europske radiodifuzijske unije (EBU), koja je najpoznatija kao organizator natjecanja Pjesma Eurovizije.